**Eric Lynn Wright** (7. syyskuuta 1964 – 26. maaliskuuta 1995), paremmin tunnettu taiteilijanimellään **Eazy-E**, oli yhdysvaltalainen rap-artisti ja yrittäjä. Hän toimi suurena vaikuttajana gangsta rapin, hip hop -musiikin alalajin, syntymisessä.

Comptonissa Los Angelesin piirikunnassa syntynyt ja kasvanut Eazy-E perusti levy-yhtiö Ruthless Recordsin vuonna 1986 ja oli yksi gangsta rap -ryhmittymä N.W.A:n jäsenistä. Yhtyeen debyyttialbumi *Straight Outta Compton* (1988) oli tunnetuimpia julkaisuja, jossa hän oli osana. Eazy-E loi myös menestyksekkään soolouran, joka jatkui vielä yhtyeen hajoamisen jälkeen. Helmikuussa 1995 hänellä todettiin aids ja hän kuoli noin kuukausi myöhemmin.

Elämäkerta
----------

### Varhaisvaiheet ja rap-uran alku

Eric Wright syntyi Richard ja Kathie Wrightin (o.s. Lolis) perheeseen Kalifornian Comptonissa 7. syyskuuta 1964. Hänen isänsä työskenteli postitoimistossa ja äitinsä montessori-koulussa. Teini-ikäisenä hänen koulunkäyntinsä keskeytyi, mutta myöhemmin hän suoritti high schoolin loppuun. Comptonissa oli tuolloin paljon köyhyyttä ja rikollisuutta, ja hän ajautui rikollisille poluille ja liittyi Kelly Park Compton Crips -katujengiin.

Rikollisena eläminen ei kuitenkaan vastannut hänen tulevaisuudensuunnitelmiaan, joten koulut käytyään hän kiinnostui musiikkialasta. Vuonna 1986 Wright perusti manageri Jerry Hellerin kanssa levy-yhtiön Ruthless Records, jonka hän rahoitti huumeiden myynnistä tienaamillaan varoilla. Yhdessä Arabian Princen, Ice Cuben, Dr. Dren, MC Renin ja DJ Yellan kanssa hän perusti yhden maailman tunnetuimmista gangsta rap -ryhmistä, N.W.A:n (Niggaz With Attitude). Heidän kappaleensa "Fuck tha Police" nosti Comptonin ja Los Angelesin suureen julkisuuteen rapin maailmassa. 

N.W.A. julkaisi debyyttialbuminsa *Straight Outta Compton* vuonna 1988. Kappaleilla kuten "Fuck tha Police" ja "Gangsta, Gangsta" he saivat FBI:n ja LAPD:n loukkaantumaan. Heidän musiikkinsa ja erityisesti lyriikkansa saivat myös poliitikot kiinnostumaan rap-musiikista, muttei positiivisessa mielessä. Gangsta rap jakautui samalla kahteen leiriin: niihin, joiden mielestä N.W.A vain kertoi asiat niin kuin ne olivat, ja niihin, jotka ajattelivat, että N.W.A:n ei pitäisi ylistää väkivaltaa, jota latinoiden ja mustien keskuudessa oli muutenkin paljon.

Myös Wrightin ensimmäinen sooloalbumi *Eazy-Duz-It* julkaistiin vuonna 1988 ja se saavutti kaksinkertaisen platinarajan myydessään 2,7 miljoonaa kappaletta. Albumilta julkaistiin kolme singleä: "We Want Eazy", "Eazy-Er Said Than Dunn" ja "Boyz-N-The-Hood".

### N.W.A. hajoaa

Ice Cube jätti N.W.A:n vuoden 1989 loppupuolella. Seuraavana vuonna ryhmä julkaisi EP:n *100 Miles and Runnin’* ja vuonna 1991 he julkaisivat platinaa myyneen viimeisen albuminsa *Efil4zaggin*. Tämän jälkeen ryhmä hajosi, jonka jälkeen Dr. Dre perusti Death Row Recordsin yhdessä Suge Knightin kanssa ja MC Ren ja DJ Yella jäivät Wrightin kanssa Ruthless Recordsiin. Wright riitaantui Dr. Dren kanssa, joka julkaisi vuonna 1992 albumin *The Chronic,* jossa oli loukkaavia sanoituksia Wrightia kohtaan.

Wright julkaisi ensimmäisen EP-levynsä *5150: Home 4 tha Sick* vuonna 1992. Hän alkoi tekemään paljon yhteistyötä comptonilaisten rap-artistien B.G. Knocc Outin ja Drestan kanssa. Wright julkaisi vuonna 1993 toisen EP-levynsä *It's on (~~Dr. Dre~~) 187Um Killa*, joka oli vastaus Dr. Dren *The Chronic* -albumille.

Wright löysi Bone Thugs-N-Harmony -yhtyeen Clevelandista. Ryhmä kirjoitti levysopimuksen Ruthless Recordsin kanssa.

Musiikkiuransa ohella Wright juonsi hip hop -aiheista radio-ohjelmaa.

### Kuolema

Eazy-E: sai tietää vuonna 1995, että sairasti aidsin aiheuttamaa keuhkokuumetta. Noin kuukauden kuluttua hän kuoli sairauden aiheuttamiin komplikaatioihin. Ennen kuolemaansa hän ehti sopia riitansa entisten N.W.A:n jäsenten kanssa ja kertoi olevansa seitsemän lapsen isä kuuden eri naisen kanssa.

Straight Outta Compton -elokuva
-------------------------------

Vuoden 2015 elämäkertaelokuva *Straight Outta Compton* kertoo rap-yhtye N.W.A:n tarinasta. Elokuvassa Jason Mitchell näyttelee Eazy-E:tä.

Diskografia
-----------

### Sooloalbumit

* *Eazy-Duz-It* (1988)
* *Str8 off tha Streetz of Muthaphukkin Compton* (1996)

### EP:t

* *5150: Home 4 tha Sick* (1992)
* *It’s On (~~Dr. Dre~~) 187um Killa* (1993)
* *Impact of a Legend* (2002)

### Kokoelma-albumit

* *Eternal E* (1995)

### N.W.A:n kanssa tehdyt levyt

* *N.W.A. and the Posse* (1987)
* *Straight Outta Compton* (1988)
* *100 Miles and Runnin’* (1990, CD single)
* *Efil4zaggin* (1991)
* *Greatest Hits* (1996)
* *10th Anniversary Tribute* (1998)
* *The NWA Legacy, Vol. 1: 1988 - 1998* (1999)

Lähteet
-------

* Viitattu 14.7.2016.

### Viitteet

1. ↑  The birth of Eric Wright californiabirthindex.org. Viitattu 23.1.2019. (englanniksi)
2. ↑  NNDB.com: Eazy-E *nndb.com*. Viitattu 18.7.2010. (englanniksi)
3. 1 2  Eazy-E *Biography.com*. Viitattu 21.11.2017. (englanniksi)
4. 1 2 3 4 5  Jon Pareles: Eazy-E, 31, Performer Who Put Gangster Rap on the Charts *The New York Times*.  28.3.1995. Viitattu 21.11.2017. (englanniksi)
5. 1 2  N.W.A-elokuva on herättänyt jälleen salaliittoteoriat Eazy-E:n kuolemasta *Rytmi*. Viitattu 6.4.2019. (englanniksi)
6. ↑  STEVE HOCHMAN: Rap Star, Record Company Founder Eazy-E Dies of AIDS : Music: Singer, entrepreneur helped popularize 'gangsta' style with the group N.W.A. and later became a top-selling solo artist. *Los Angeles Times*.  28.3.1995. Viitattu 21.11.2017. (englanniksi)
7. ↑  Ben Westhoff: *Original Gangstas: Tupac Shakur, Dr. Dre, Eazy-E, Ice Cube, and the Birth of West Coast Rap*. Hachette UK.
8. ↑  Life and death in South Central LA *The Observer*.  9.1.2000. Viitattu 22.11.2017. (englanniksi)
9. ↑  How a city reckons with its 'Straight Outta Compton' roots *PBS NewsHour*. Viitattu 22.11.2017. (englanniksi)
10. 1 2 3 4  Martin Cizmar: Eazy E: What Happened After N.W.A. and the Posse? *Phoenix New Times*.  26.3.2010. Viitattu 22.11.2017.
11. 1 2  Wendy Brandes: Kept Outta "Compton": N.W.A's Arabian Prince Has No Regrets *Huffington Post*.  8.9.2015. Viitattu 21.11.2017. (englanniksi)
12. 1 2  HipHopDX - efiL4zaggiN: N.W.A.’s 4gotten Masterpiece *HipHopDX*. Viitattu 21.11.2017. (englanniksi)
13. ↑  100 Miles and Runnin' - N.W.A | Songs, Reviews, Credits | AllMusic *AllMusic*. Viitattu 21.11.2017.
14. ↑  N.W.A.: Efil4zaggin - Soundi.fi *Soundi.fi*. Viitattu 21.11.2017.
15. ↑  N.W.A Reflect on 'Efil4zaggin,' 1991's Most Dangerous Album *Rolling Stone*.  Arkistoitu 13.12.2017. Viitattu 21.11.2017.
16. ↑  It's On (Dr. Dre) 187um Killa - Eazy-E | Songs, Reviews, Credits | AllMusic *AllMusic*. Viitattu 21.11.2017.
17. ↑  Bone Thugs-N-Harmony | Biography & History | AllMusic *AllMusic*. Viitattu 21.11.2017.
18. ↑  Eazy-E Biography *musicianguide.com*. Viitattu 6.4.2019.
19. ↑  Straight Outta Compton (2015)
20. ↑  Straight Outta Compton on epätasainen leffa Dr. Dren ja Ice Cuben gangstarapista | Muropaketti.com *Muropaketti.com*.  30.9.2015. Viitattu 21.11.2017.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |

 |